**ВЪВЕДЕНИЕ**

**1. За кого е предназначено дистанционното обучение по модул „Управление на отпадъците“**

Дистанционното обучение по обучителен модул „ Управление на отпадъците“ е изградено на база актуализации и изменения в сферата на „ Управлението на отпадъците“ и е с практическа и експертна насоченост. Предназначено е за ресорни заместник-кметове, директори на дирекции, началници на отдели и сектори, експерти или др. общински служители, пряко ангажирани в ефективното управление на водите и екологията, работещи на трудово или служебно правоотношение.

Съгласно изискванията на проекта в дистанционните обучения не могат да участват лица на изборни длъжности, както и участници, които вече са преминали присъствените обучителни семинари по проекта на НСОРБ „Повишаване на знанията, уменията и квалификацията на общинските служители“.

Всеки един от одобрените за участие в дистанционното обучение участник ще получи на е-пощата си потвърждение за записването му, както и подробни указания как да влиза в обучителната платформа и как да провежда самостоятелната си работа.

Настоящото дистанционно обучение е част от дейностите по проект „ Повишаване на знанията, уменията и квалификацията на общинските служители“ и се финансира по Оперативна програма „Добро управление“ (ОПДУ), съфинансирана от Европейския съюз чрез Европейския социален фонд.

**2.Основни цели и резултати, които се очакват от дистанционното обучение**

Основната цел на проекта е осигуряване на професионално и експертно управление, чрез повишаване на знанията, уменията и квалификацията на представителите на общините от общинската администрация.

Целта на всеки един обучителен модул е общинските служители да повишат, задълбочат, актуализират и осъвременят своите знания в конкретната сфера, за да се подобри предоставянето на качествени публични услуги в общинските администрации.

Настоящият обучителен модул по „Управление на отпадъците“ , има за цел, чрез предоставяне на систематизирани, актуализирани и на достъпен език знания в сферата, да доведе до повишаване на уменията и компетенциите на общинските служители, което от своя страна да доведе до предоставяне и прилагане на по-качествени административни услуги и управленски решения за гражданите и бизнеса.

Обучението ще спомогне участниците при тяхната самоподготовка, като:

* осигури актуализирани, осъвременени и експертно систематизирани знания, които участниците да използват пряко в работа си;
* ще ги улесни при справянето с предизвикателствата на динамично променящата се работна среда
* ще ги подпомогне в намирането на решения на конкретни казуси от практиката;

Очакваните резултати от дистанционното обучение е то да спомогне за осигуряване на съвременно, професионално и експертно управление чрез повишаване на знанията, уменията и квалификацията на служителите в общинската администрация.

**3.Описание на учебните дейности**

Дистанционната форма на обучение е съвременна, актуална и все по-прилагана форма на обучение. Участниците имат достъп до материалите и тестовете от работния си компютър, по всяко време, в удобно за тях време. Всички задължителни теми от избрания обучителен модул са активни през целия период на провеждане на дистанционните обучения. Това позволява на участниците в обучението да не се откъсват от своя режим на работа, като същевременно имат възможност да следват свой собствен ритъм и темпо на учене и усвояване на нови знания. Достъпът до всички материали на дистанционното обучение е 24 часа в денонощието и седем дни в седмицата (24/7), като участниците имат възможност да запазят материала на своите компютри и устройства и да работят по него и офлайн.

**При дистанционното обучение основно значение има самоподготовката, житейският и експертен опит, както и личната мотивация на учащият.**

Материалите за самоподготовка към всяка тема включват:

1. Обучителни материали;

2. Помощни учебни ресурси;

3. Тестове с контролни въпроси за самостоятелна проверка на придобитите знания.

Към настоящото дистанционно обучение, модул „ Управление на отпадъците“ в обучителните материали е включен, специално разработен, подробен, детайлен и актуализиран наръчник , в който е систематизирана и обобщена актуална информация, относно всички основни компетенции и правомощия на общините в областта на управлението на отпадъците, възможните подходи за тяхното изпълнение и добри общински практики, като е поставен акцент и върху актуализираното законодателство в разглежданата област.

Също така за всяка отделна тема от модула са разработени нагледни презентации, с цел систематизирано представяне на информацията. След всяка тема има разписани практически казуси, с цел прилагане на научената теория в близка до реалната среда.(В презентацията има направени препратки към наръчника с детайлна информация, както и към конкретни нормативни документи).

Към всяка разписана тема от дистанционният модул има приложен обширен списък с ресурсни материали, използвана литература, линкове.

Платформата за дистанционно обучение дава възможност за задаване на въпроси, развиване на дискусия и получаване на отговори в дискусионен форум.

Всяка тема завършва с кратък тест (два броя) за проверка на научените знания, върху разглежданата тема, шест въпроса с по четири възможности за отговор. Възможно е на някои от въпросите да има по повече от един верен отговор.

**Методически насоки или препоръки към участниците в дистанционно обучение по обучителен модул „ Управление на отпадъците“**

Препоръчва се участниците първо да прочетат **Обучителния материал** по всяка една тема от модула. В обучителния материал, темите са детайлно и обширно разписани, като има препратки към нормативната уредба, както и към използвани ресурси. Темите по обучителния модул се разглеждат последователно и логично, съгласно програмата на обучението.

От **Помощните учебни ресурси** по всяка от задължителните темите включващ - презентации, упражнения, списък на ресурсните материал и др., можете да придобиете обобщен и нагледен поглед на темата. От списъка с ресурсните материали, може да придобиете по-детайлна информация относно нормативна уредба или препратки към нея, както и по-задълбочена информация по конкретна тематика.

След като приключите със самоподготовката, задължително направете **кратките тестове за самостоятелна проверка**, които ще Ви дадат представа доколко добре сте усвоили материала. Тестовете съдържат 6 въпроса с по 4 (четири) възможни отговора, като е възможно за определени въпроси да имат повече от един верен отговор. При верни отговори на 4 от 6-те въпроса (67%) тестът се счита за успешно издържан. Отговорите на тестовете ще може да разберете веднага след неговото приключване (он-лайн).

**4. Съдържание на дистанционното обучение**

**ТЕМА 1:Европейската зелена сделка. Пакетът за кръгова икономика и други европейски актове в сферата на управлението на отпадъци. Национални нормативни и стратегически актове за управление на отпадъците (нови моменти приети след 2018г.)**

* **Подтема 1.Европейска зелена сделка**

*1.1Въведение*

*1.2Хронология на зелената сделка от началото до сега*

*1.3Финансиране на зеления преход: Планът за инвестиции и Механизмът за справедлив преход на Европейския зелен пакт;*

*1.4Създадени европейски документи, обезпечаващи политиката на зелената сделка.*

* **Подтема 2.Пакет за кръгова икономика и други европейски актове в сферата на управлението на отпадъците**

*2.1Национален контекст на кръговата икономика*

*2.2Кръговата икономика в контекста на производството*

*2.3Кръговата икономика в контекста на потреблението*

*2.4Кръговата икономика в контекста на управлението на отпадъците*

*2.5Участници в процеса по кръгова икономика.*

* **Подтема 3.Национални нормативни и стратегически актове за управление на отпадъците (новите моменти приети след 2018 г.).**

*3.1Закон за управление на отпадъците*

*3.2Изменения в подзаконова нормативна уредба*

*3.3Национален план за управление на отпадъците (НПУО) 2021 – 2028 г.*

*3.4Общински програми за управление на отпадъците и тяхната актуализация – задължение съгласно Национален план за управление на отпадъците (НПУО) 2021-2028*

*3.5Стратегия и план за действие за преход към Кръгова икономика на Република България за периода 2021 – 2027 г. (проект!)*

*3.6Заинтересовани органи и лица от изменението на ЗУО и подзаконовата нормативна уредба.*

**ТЕМА 2: Изисквания, организация и начини на финансиране за разделно събиране и съхраняване на битови отпадъци, при спазването йерархията за управление на отпадъците. Регионални асоциации.**

* Подтема 1.Управление на отпадъци от опаковки и отпадъчни материали от хартия и картон, метал, пластмаса и стъкло;
* Подтема 2.Управление на битови биоразградими отпадъци;
* Подтема 3.Управление на масово разпространени отпадъци (МРО);
* Подтема 4.Управление на опасни битови отпадъци;
* Подтема 5.Площадки за безвъзмездно предаване на разделно събрани отпадъци от домакинствата;
* Подтема 6.Центрове за повторна употреба, поправка и подготовка за повторна употреба;
* Подтема 7.Информационни кампании;
* Подтема 8.Начини на финансиране за изпълнение на дейностите;
* Подтема 9. Програми за финансиране извън бюджетните средства на общините
* Подтема 10.Анализ на дейността на регионалните сдружения по управление на отпадъците;
* Подтема 11.Финансиране на дейностите на регионалните сдружения;
* Подтема 12.Взаимодействие със заинтересовани страни за организация на конкретни дейности.

**ТЕМА 3: Сметосъбиране и сметоизвозване – форми за осигуряване на услугата. Междуобщинско сътрудничество по осигуряване на услугата.**

* Подтема 1.Основни схеми за управление на отпадъците основани върху принципите на отпадъците „Замърсителят плаща” и „Отговорност на производителя”.
* Подтема 2.Задължения на органите на местното самоуправление и местната администрация в организиране управлението на битовите и строителните отпадъци, образувани на територията на общината.
* Наредба по чл. 22 от ЗУО
* Подтема 3.Възможни източници за финансиране на дейностите по сметосъбиране и сметоизвозване.
* Подтема 4.Форми на осигуряване на услугата по сметосъбиране и сметоизвозване.

*4.1Перспективи на отделните форми на възлагане на услугата по сметосъбиране и сметоизвозване;.*

*4.2Примерен правилник за „Общинското предприятие“;*

*4.3Основни Дейности за възлагане по Договор на услугата по сметосъбиране и сметоизвозване от страна на общините на външен изпълнител.*

* Подтема 5.Възможности за подобряване на предоставяните услуги по сметосъбиране и сметоизвозване в корелация с измененията в Закона за управление на отпадъците.
* Подтема 6.Ангажиментите на общините по събиране на битовите биоразградими отпадъци.
* Подтема 7.Междуобщинско сътрудничество (МОС).

**ТЕМА 4: Общински ангажименти свързани със строителните, биоразградимите и други специфични потоци отпадъци. Взаимодействие с организациите по оползотворяване на масово разпространени отпадъци**

* **Подтема1.Общински ангажименти свързани с управлението на Строителните отпадъци съгласно ЗУО, изменение и допълнение от 05.03.2021 г.**

*1.1Ангажименти на общината съгласно Наредба за управление на строителните отпадъци и за влагане на рециклирани строителни материали, приета с ПМС № 267 от 05.12.2017 г.;*

*1.2Организация на дейностите за изпълнение на ангажиментите на общините относно управлението на строителните отпадъци.*

* **Подтема 2.Общински ангажименти свързани с управлението на Биоразградимите отпадъци съгласно ЗУО, (изм. И доп. От 05.03.2021 г.)**

*2.1Ангажименти на общината съгласно Наредбата за разделно събиране на биоотпадъци и третирането на биоразградимите отпадъци;*

*2.2Организация на дейностите за изпълнение на ангажиментите на общините относно управлението на биорзградимите отпадъци.*

* **Подтема 3.Общински ангажименти свързани с разделното събиране на опасните битови отпадъци от домакинствата.**
* **Подтема 4.Общински ангажименти свързани с текстилните отпадъци събрани от домакинствата.**
* **Подтема 5.Взаимодействие с Организациите по оползотворяване на масово разпространените отпадъци.**

*5.1Законодателна рамка свързана управлението на Масово разпространените съгласно Закона за управление на отпадъците;*

*5.2Наредби описващи управлението на масово разпространените отпадъци и взаимодействие на общините с организациите по оползотворяване.*

* **Подтема 6.Взаимодействие между общините и организациите по оползотворяване на масово разпространени отпадъци**.

**ТЕМА 5: Подобряване на изпълнението на целите по чл.31, ал.1, т1 и т2 от ЗУО ( „ За повторна употреба, рециклиране и оползотворяване на отпадъчни материали“ и „ за ограничаване на количеството депонирани биоразградими битови отпадъци“)**

* **Подтема 1.** **Какво се промени - поглед към Закон за изменение и допълнение на Закона за управление на отпадъците.**

*1.1Изчисляване на целите по чл. 31. ал. 1;*

*1.2Изчислителен метод на целите по чл. 31, ал. 1, т. 1;*

*1.3Изчислителен метод на целите по чл. 31, ал. 1, т. 2;*

*1.4Регламент за оповестяване изпълнението на целите по чл. 31, ал. 1.*

* **Подтема 2.** **Подобряване на изпълнението на целите - актуална ситуация и перспектива в страната и на регионално ниво. Потенциал и възможности за развитие.**

*2.1Технически мерки;*

*2.2Икономически мерки;*

*2.3Социални мерки;*

*2.4Административни мерки.*

* **Подтема 3.Добри общински практики.**

**ТЕМА 6: Приложими модели за определяне на такса битови отпадъци на база количество. Европейски добри практики.**

* Подтема 1.Нормативна уредба и приложими модели за определяне на такса битови отпадъци на база количество;
* Подтема 2.Съществуващи практики до момента;
* Подтема 3.Очаквани промени в насоките за определяне на такса битови отпадъци;
* Подтема 4.Европейски добри практики.

**ТЕМА 7: Подобряване на общинския контрол и налагането на санкции**

* Подтема 1.Общински контрол по управление на отпадъците;
* Подтема 2.Налагане на санкции от общините;
* Подтема 3.Административно-наказателна отговорност на общините.

**ТЕМА 8: Общински отговорности по закриването на депата**

* Подтема 1.Нормативни документи регламентиращи закриването на депа;
* Подтема 2.Актуална обстановка;
* Подтема 3.Общински отговорности по закриване на депа;
* Подтема 4.Технически изисквания;
* Подтема 5.Представяне на основните инструменти за финансиране на дейностите по закриване и рекултивация на депата

**5. Програма и продължителност на обучението**

Времето, за което един участник следва да премине дистанционното обучение е максимум 4 седмици.

На база съдържанието, сложността и обема информация по отделните теми, Ви препоръчваме да спазвате следния **график за работа:**

1 седмица – теми 1 и 2;

2 седмица – теми 3, 4 ;

3 седмица – теми 5, 6;

4 седмица – теми 7 и 8

При следване на равномерно темпо, изучаването на материала ще Ви отнеме не повече от средно 1,5 часа / ден.

При необходимост, при неясни въпроси и нужда от допълнителни разяснения обучаваните могат да взаимодействат с експерти на НСОРБ.

Може да изпращате емайли с Ваши въпроси. Отговори от страна експерт на НСОРБ ще получите на същия ден.

Също така за спешно възникнали въпроси ще може да направите и връзка по телефона с определения експерт по съответния дистанционен модул или с изпращане на съобщение чрез настоящата интернет платформа.

В платформата за дистанционно обучение ще може да представите и обсъждате конкретен казус от своята община, да задавате въпроси, да споделите примери от своята практика, да обмените идеи и опит с други Ваши колеги от общините. Този дискусионният форум ще се модерира от компетентен експерт на НСОРБ.

В рамките на раздел „Форум“ на обучителната платформа, участниците също ще могат задават въпроси и да обсъждат казуси по определени теми, както и да споделят примери от своята практика.

**6.Критерии за успешно завършване на курса**

След обучението ще ви бъде проведен тест за външно оценяване, организиран от НСОРБ. Тестът включва 20 въпроса които обхващат всички задължителни теми от обучителния модул. Въпросите са от затворен тип и всеки има само един верен отговор.  Резултатите се отчитат в точки като максималният им брой е 100 точки. Отделните въпроси са с различна степен на сложност и всеки носи различен брой точки. Критерий за успешно преминат тест е получаването на минимум 80 точки.

**Успешно завършилите дистанционното обучение и издържали изпитния тест ще получат Сертификат.**